CELEX: 32020D0513
Language: lv
Date: 2020-04-07 00:00:00
Title: Padomes Lēmums (KĀDP) 2020/513 (2020. gada 7. aprīlis), ar ko groza Lēmumu (KĀDP) 2017/1869 par Eiropas Savienības padomdevēju misiju drošības sektora reformas atbalstam Irākā (EUAM Iraq)

8.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 113/38
               
            
         PADOMES LĒMUMS (KĀDP) 2020/513
         (2020. gada 7. aprīlis),
         ar ko groza Lēmumu (KĀDP) 2017/1869 par Eiropas Savienības padomdevēju misiju drošības sektora reformas atbalstam Irākā (EUAM Iraq)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 16. oktobrī pieņēma Lēmumu (KĀDP) 2017/1869 (1), ar ko izveido Eiropas Savienības padomdevēju misiju drošības sektora reformas atbalstam Irākā (EUAM Iraq).
                  
               
                     (2)
                  
                  
                     Padome 2018. gada 15. oktobrī pieņēma Lēmumu (KĀDP) 2018/1545 (2), ar ko groza EUAM Iraq pilnvaras un pagarina tās līdz 2020. gada 17. aprīlim.
                  
               
                     (3)
                  
                  
                     Pēc EUAM Iraq stratēģiskās pārskatīšanas Politikas un drošības komiteja (PDK) ieteica EUAM Iraq pilnvaras grozīt un pagarināt līdz 2022. gada 30. aprīlim.
                  
               
                     (4)
                  
                  
                     Tādēļ Lēmums (KĀDP) 2017/1869 būtu attiecīgi jāgroza.
                  
               
                     (5)
                  
                  
                     
                        EUAM Iraq vajadzētu būt projektu vienībai, lai apzinātu projektus un tos īstenotu. EUAM Iraq attiecīgā gadījumā būtu jākoordinē un jāveicina projekti un jāsniedz konsultācijas par projektiem, ko dalībvalstis un trešās valstis īsteno atbilstīgi savai atbildībai jomās, kuras ir saistītas ar EUAM Iraq, un lai atbalstītu tās mērķu sasniegšanu.
                  
               
                     (6)
                  
                  
                     
                        EUAM Iraq tiks īstenota situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2017/1869 groza šādi:
            
                        1)
                     
                     
                        lēmuma 2. un 3. pantu aizstāj ar šādiem:
                        
                           “2. Pants
                           Mērķi
                           
                              EUAM Iraq stratēģiskie mērķi ir šādi:
                           
                                       1)
                                    
                                    
                                       sniegt Irākas iestādēm padomus un speciālās zināšanas stratēģiskā līmenī, lai apzinātu un noteiktu vajadzības saskaņotai Irākas Nacionālās drošības stratēģijas drošības sektora reformas civilo aspektu un saistīto plānu īstenošanai;
                                    
                                 
                                       2)
                                    
                                    
                                       analizēt, novērtēt un apzināt iespējas valsts, reģionālā un provinciālā līmenī lielākai Savienības iesaistei, lai atbalstītu civilās drošības sektora reformas vajadzības,
                                    
                                 
                                       3)
                                    
                                    
                                       sniegt informāciju un atvieglot Savienībai un dalībvalstīm plānošanas un īstenošanas īstenošanu, un
                                    
                                 
                                       4)
                                    
                                    
                                       palīdzēt Savienības delegācijai koordinēt Savienības un dalībvalstu atbalstu civilās drošības sektora reformas jomā, nodrošinot Savienības rīcības saskaņotību.
                                    
                                 
                        
                           3. pants
                           Uzdevumi
                           Lai sasniegtu 2. Pantā izklāstītos mērķus, EUAM Iraq izpilda vajadzīgos uzdevumus saskaņā ar tās plānošanas dokumentiem.”;
                        
                     
                  
                        2)
                     
                     
                        lēmuma 14. Panta 1. Punktu aizstāj ar šādu:
                        
                           “1.   Finanšu atsauces summa, kas paredzēta, lai ar EUAM Iraq saistītos izdevumus segtu laikposmā no 2017. Gada 16. Oktobra līdz 2018. Gada 17. Oktobrim, ir 17 300 000 EUR.
                           Finanšu atsauces summa, kas paredzēta, lai ar EUAM Iraq saistītos izdevumus segtu laikposmā no 2018. Gada 18. Oktobra līdz 2020. Gada 17. Aprīlim, ir 64 800 000 EUR.
                           Finanšu atsauces summa, kas paredzēta, lai ar EUAM Iraq saistītos izdevumus segtu laikposmā no 2020. Gada 18. Aprīļa līdz 2022. Gada 30. Aprīlim, ir 79 500 000 EUR.
                           Par finanšu atsauces summu jebkuram turpmākam laikposmam lemj Padome.”;
                        
                     
                  
                        3)
                     
                     
                        iekļauj šādu pantu:
                        
                           “14.a pants
                           Projektu vienība
                           
                              1.   EUAM Iraq ir projektu vienība, lai apzinātu projektus un tos īstenotu. EUAM Iraq attiecīgā gadījumā koordinē un veicina projektus un sniedz konsultācijas par projektiem, ko dalībvalstis un trešās valstis īsteno atbilstīgi savai atbildībai un pienācīgi ņemot vērā Savienības iestāžu sistēmu jomās, kuras ir saistītas ar EUAM Iraq, un lai atbalstītu tās mērķu sasniegšanu.
                           
                           
                              2.   EUAM Iraq ir pilnvarota vērsties pie dalībvalstīm vai trešām valstīm pēc finanšu ieguldījuma, lai īstenotu projektus, par kuriem ir apzināts, ka tie konsekventi papildina EUAM Iraq citas darbības, ja projekts ir:
                              
                                          a)
                                       
                                       
                                          paredzēts ar šo lēmumu saistītajā finanšu pārskatā; vai
                                       
                                    
                                          b)
                                       
                                       
                                          
                                             EUAM Iraq darbības termiņa laikā tiek iekļauts finanšu pārskatā, veicot tajā grozījumu pēc misijas vadītāja pieprasījuma.
                                       
                                    
                                 EUAM Iraq ar minētajām valstīm noslēdz vienošanos, kurā jo īpaši nosaka konkrētas procedūras jautājumu risināšanai saistībā ar trešo personu sūdzībām par kaitējumu, kuru nodarījusi EUAM Iraq darbība vai bezdarbība, lietojot minēto valstu piešķirtos līdzekļus. Līdzekļu devējas valstis nekādā gadījumā nevar uzskatīt, ka par EUAM Iraq darbību vai bezdarbību minēto valstu piešķirto līdzekļu izmantošanā ir atbildīga Savienība vai Augstais pārstāvis.
                           
                           
                              3.   Trešo valstu finansiālais ieguldījums projektu vienībā ir jāapstiprina PDK.”;
                           
                        
                     
                  
                        4)
                     
                     
                        lēmuma 17. panta otro teikumu aizstāj ar šādu:
                        “To piemēro līdz 2022. gada 30. aprīlim.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 7. aprīlī
            
               
                  Padomes vārdā –
               
               
                  Priekšsēdētājs
               
               G. GRLIĆ RADMAN
            
         
         
            (1)  Padomes Lēmums (KĀDP) 2017/1869 (2017. gada 16. oktobris) par Eiropas Savienības padomdevēju misiju drošības sektora reformas atbalstam Irākā (EUAM Iraq) (OV L 266, 17.10.2017., 12. lpp.).
         
            (2)  Padomes Lēmums (KĀDP) 2018/1545 (2018. gada 15. oktobris), ar ko groza Lēmumu (KĀDP) 2017/1869 par Eiropas Savienības padomdevēju misiju drošības sektora reformas atbalstam Irākā (EUAM Iraq) (OV L 259, 16.10.2018., 31. lpp.).